|  |  |
| --- | --- |
|  | **MINISTERUL FINANŢELOR AL REPUBLICII MOLDOVA**  **SERVICIUL VAMAL** |
|  | |
| ***proiect***  **ORDIN**  **nr.\_\_\_\_\_\_\_\_\_\_\_\_\_\_\_**  „ ” 2024 mun. Chişinău | |

***cu privire la aprobarea Normelor metodologice***

***de prelucrare a declarației de tranzit***

***în Noul Sistem Computerizat de Tranzit***

În temeiul pct. 414, pct.641 al Regulamentului de punere în aplicare a Codului Vamal 95/2021, aprobat prin Hotărârea Guvernului nr.92/2023, (Monitorul Oficial al Republicii Moldova, 2023, nr.93/96, art.193),

**ORDON:**

1. Se aprobă Normele metodologice de prelucrare a declarației de tranzit, conform anexei.
2. Începând cu data implementării Noului Sistem Computerizat de Tranzit, declarațiile de tranzit pot fi depuse în sistemul electronic de tranzit aplicând Normele metodologice aprobate prin prezentul Ordin.
3. Prezentul ordin intră în vigoare la 01 iulie 2024.

**Șef adjunct al**

**Departamentului Venituri și Control Vamal Viorel DOAGĂ**

Anexa

la Ordinul Serviciului Vamal

cu privire la aprobarea Normelor metodologice

de prelucrare a declaraţiei de tranzit

nr.\_\_\_\_\_ din\_\_\_\_\_\_\_

**NORME METODOLOGICE**

**de prelucrare a declarației de tranzit**

**CAPITOLUL I**

**Dispoziţii generale**

1. Prezentele norme metodologice de prelucrare a declarației de tranzit (în continuare Norme metodologice) stabilesc procedura de acordare, derulare și control a regimului de tranzit pe teritoriul Republicii Moldova, utilizând Noul Sistem Computerizat de Tranzit (în continuare NCTS).
2. În aplicarea prezentelor norme, prin termenii de mai jos se înțelege:
3. liber de vamă în tranzit - acţiune prin care Serviciul Vamal lasă la dispoziția titularului regimului vamal de tranzit, mărfurile vămuite în scopul prevăzut de regimul de tranzit sub care acestea au fost plasate;
4. aplicație NCTS– aplicație online care permite operatorilor economici înregistrarea și transmiterea elementelor de date electronice pentru declararea mărfurilor în regim vamal de tranzit;
5. NCTS - New Computerised Transit Sistem - sistemul electronic utilizat pentru gestionarea și controlul sistemului de tranzit
6. LRN – Local Reference Number - număr de referință local: numărul de referință acordat de titularul regimului de tranzit în vederea identificării declarației de tranzit în aplicația NCTS;
7. LOI – List of Items - Listă de articole: document tipărit din aplicația NCTS, care însoțește mărfurile până la postul vamal de destinație întocmit conform prevederilor Ordinului Serviciului Vamal;
8. AAR – Anticipated Arrival Record - aviz anticipat de sosire: mesaj electronic ce conține informații extrase din declaraţia de tranzit, generat automat de aplicația NCTS la eliberarea în tranzit, ce se transmite de la postului vamal de plecare la postul vamal de destinație;
9. ATR - Anticipated Transit Record - aviz anticipat de tranzit: mesaj electronic ce conține informații extrase din declaraţia de tranzit, generat automat de aplicația NCTS la eliberarea în tranzit, ce se transmite de la postul vamal de plecare la postul vamal de tranzit;
10. sudiviziunea competentă a biroului vamal - structură organizatorică din cadrul birourilor vamale cu atribuții în confirmarea și efectuarea procedurii de cercetare a operațiunilor de tranzit;
11. cerere de control ulterior – act de solicitare de către Serviciul Vamal a controlului ulterior a informațiilor furnizate și ale oricăror documente, formulare, autorizații sau date referitoare la operațiunea de tranzit pentru a verifica autenticitatea mențiunilor, a informațiilor schimbate și a ștampilelor;
12. plan de asigurare a continuităţii activităţii - înseamnă procedura bazată pe utilizarea documentelor pe suport de hârtie întocmite pentru a permite depunerea declaraţiei de tranzit și monitorizarea operaţiunii de tranzit atunci când procedura bazată pe tehnicile de prelucrare electronică a datelor nu poate fi aplicată.
13. În vederea aplicării NCTS, termenul ”birou vamal de plecare” corespunde termenului ”postului vamal de plecare”, ”birou vamal de destinație” corespunde termenului de ”post vamal de destinație”, iar termenul ”birou vamal de tranzit ” corespunde termenului ”post vamal de tranzit”.

**CAPITOLUL II**

**Procedura informatică**

**Secţiunea 1**

**Întocmirea declarației de tranzit**

1. Declararea mărfurilor în vederea acordării regimului de tranzit se face prin completarea şi autentificarea de către titular, direct sau prin reprezentant, în aplicația NCTS a declaraţiei de tranzit.
2. La etapa dată, declarației de tranzit i se atribuie LRN, introdus de către titularul regimului de tranzit.
3. După completare, declaraţia de tranzit se transmite prin intermediul aplicației NCTS către postul vamal de plecare competent.
4. Depunerea declaraţiei de tranzit către postul vamal de plecare se face cu respectarea condițiilor:

1) să fie asigurată exactitatea, integritatea informaţiilor înscrise în declaraţia de tranzit

2) să fie asigurată autenticitatea şi valabilitatea a actelor justificative care însoţesc declaraţia de tranzit.

3) să fie asigurată respectarea tuturor obligaţiilor care decurg din plasarea mărfurilor înscrise în declaraţia de tranzit.

1. După depunerea declarației de tranzit, titularul/reprezentantul prezintă la postul vamal de plecare mărfurile și documentele însoțitoare ale transportului.
2. În cazul depunerii unei declarații de tranzit anterior prezentării mărfurilor în vamă conform art.170 Cod vamal, iar mărfurile nu se prezintă în termen de 30 de zile de la depunere, declaraţia de tranzit se consideră că nu a fost depusă și este respinsă automat de sistemul informațional.

**Secțiunea a 2-a**

**Acceptarea declarației de tranzit**

1. Postul vamal de plecare identifică declaraţia de tranzit în aplicația NCTS, pe baza LRN-ului comunicat de către titularul regimului de tranzit/reprezentantul vamal.
2. Declarația de tranzit este acceptată imediat de postul vamal de plecare şi se ia în considerare data pentru aplicarea dispoziţiilor regimului de tranzit dacă sunt respectate următoarele condiţii:

(1) declaraţia de tranzit conţine toate datele necesare în scopul aplicării regimului de tranzit;

(2) declaraţia de tranzit este însoţită de toate documentele necesare;

(3) mărfurile care fac obiectul declaraţiei de tranzit au fost prezentate postului vamal de plecare în conformitate cu legislaţia in vigoare.

1. Declaraţia de tranzit este acceptată de către postul vamal de plecare prin atribuirea MRN-ului în mod automat de către aplicația NCTS.
2. Acceptarea declaraţiei de tranzit este comunicată titularului regimului, prin intermediul aplicației NCTS, prin trecerea acesteia în starea “Acceptat“.
3. Dacă declaraţia de tranzit nu este acceptată, postul vamal de plecare comunică aceasta titularului regimului, prin intermediul aplicației NCTS, prin trecerea acesteia în starea “Respins“, informându-l totodată despre motivele neacceptării.

**Secțiunea a 3-a**

**Modificarea declarației de tranzit**

1. Titularul regimului poate solicita modificarea uneia sau mai multor date din declaraţia de tranzit după acceptarea acesteia de către postul vamal de plecare.
2. Titularul regimului transmite modificările datelor de tranzit prin mesajul “Modificarea declaraţiei” prin intermediul aplicației NCTS la postul vamal de plecare.
3. Modificarea nu poate avea ca efect includerea în declaraţie a altor mărfuri decât cele incluse iniţial.
4. Nu poate fi permisă modificarea în cazul în care cererea este depusă după ce postul vamal:
5. fie a informat declarantul de intenția lor de a proceda la verificarea mărfurilor;
6. fie a stabilit că datele din declarația vamală sunt incorecte;
7. fie mărfurilor a fost acordat liber de vamă în tranzit.
8. Postul vamal de plecare ia măsurile de identificare pe care le crede necesare şi introduce datele corespunzătoare în declarația de tranzit.
9. Dacă postul vamal de plecare acceptă cererea de modificare, se remite mesajul „Acceptarea modificării” titularului regimului care modifică corespunzător declaraţia de tranzit, păstrând MRN-ul și data acceptării declaraţiei de tranzit inițiale cu definirea de către părţi a măsurilor care stabilesc.
10. Dacă postul vamal de plecare respinge cererea de modificare, se remite titularului regimului mesajul „Respingerea modificării” cu comunicarea motivelor respingerii.
11. În cazul în care declarația de tranzit nu a fost încă depusă sau a fost depusă în prealabil și nu a fost încă acceptată, declarantul o poate corecta fără o cerere sau permisiune prealabilă.

**Secțiunea a 4-a**

**Invalidarea declarației vamale de tranzit**

1. Titularul regimului poate solicita prin intermediul aplicaţiei NCTS postului vamal de plecare invalidarea declaraţiei de tranzit, după ce aceasta a fost acceptată, în oricare dintre următoarele cazuri:
2. în cazul în care acestea sunt asigurate că mărfurile sunt plasate imediat sub un alt regim vamal
3. în cazul în care acestea sunt asigurate că, în urma unor circumstanțe speciale, plasarea mărfurilor sub regimul de tranzit pentru care au fost declarate nu se mai justifică
4. în cazul în care mărfurile au fost declarate în mod eronat în cadrul mai multor declarații vamale.
5. mărfurile nu au fost utilizate într-un mod incompatibil cu regimul vamal sub care acestea ar fi fost declarate în cazul în care eroarea nu ar fi avut loc.
6. Cererea de invalidare nu este acceptată în cazul în care postul vamal de plecare a informat declarantul că intenționează să procedeze la examinarea mărfurilor, iar starea declarației este ”Sub control”.
7. Postul vamal de plecare comunică titularul regimului ”Decizia de invalidare” fie pozitivă sau fie negativă.
8. Declarația de tranzit nu poate fi invalidată după ce mărfurile au primit liberul de vamă în tranzit, cu excepția cazurilor stipulate la art.175 alin.(4) lit.b) și c) din Cod Vamal.

**Secțiunea a 5-a**

**Decizia de control**

1. În situația în care, în urma analizei de risc pe baza informațiilor gestionate automat de sistemul informatic sau a altor elemente privind operațiunea de tranzit, postul vamal de plecare ia decizia de a nu controla documentele însoțitoare și/sau mărfurile declarate, această decizie este menționată în declaraţia de tranzit prin înscrierea în secțiunea “Rezultatele controlului” a codului A 2 cu semnificația “Considerat satisfăcător”, mărfurile urmând să primească liber de vamă în tranzit.
2. Dacă postul vamal de plecare ia decizia de a controla documentele însoțitoare și/sau mărfurile declarate, această decizie este comunicată titularului regimului prin intermediul aplicației NCTS, prin trecerea declaraţiei de tranzit în starea ”Sub control”.
3. Controlul se desfășoară cu respectarea prevederilor pct.4211 al Regulamentului de punere în aplicare a Codului vamal nr.95/2021.

**Secțiunea a 6-a**

**Efectuarea controlului**

1. Dacă în timpul efectuării controlului nu se constată discrepanțe între datele înscrise în declaraţia de tranzit, documentele însoțitoare și mărfurile controlate, postul vamal de plecare înregistrează acest rezultat în declaraţia de tranzit prin înscrierea în secțiunea ”Rezultatele controlului” a codului A1 cu semnificația “Satisfăcător“.
2. În situația în care se constată discrepanțe minore între datele înscrise în declaraţia de tranzit, documentele însoțitoare și mărfurile controlate, acestea sunt comunicate pentru rezolvare titularului regimului, stabilindu-i-se un termen de răspuns.
3. Postul vamal de plecare poate efectua modificări asupra datelor cuprinse în declaraţia de tranzit numai cu acceptul titularului regimului şi înscrierea ulterioară a menţiunilor în secțiunea “Rezultatele controlului” - codul A1 cu semnificația “Satisfăcător”, iar mărfurilor li se acordă liberul de vamă în tranzit.
4. Dacă modificările datelor din declaraţia de tranzit nu sunt acceptate de titularul regimului sau termenul acordat a expirat, mărfurilor nu li se acordă liberul de vamă în tranzit cu înscrierea în secțiunea „Rezultatele controlului” a codului B1 cu semnificația “Nesatisfăcător”.
5. În cazul în care postul vamal de plecare nu a depistat neconcordanţe în urma verificării exclusive a documentelor de însoţire, fără controlul fizic al mărfurilor, acestora li se acordă liberul de vamă în tranzit cu înscrierea în secțiunea „Controlul la plecare”, câmpul „Rezultatul controlului” a codului A2 cu semnificația “Considerat satisfăcător”.
6. În cazul în care, în urma controlului se constată discrepanțe majore între datele înscrise în declaraţia de tranzit, documentele însoțitoare și mărfurile controlate, acestea sunt comunicate titularului regimului, postul vamal de plecare înregistrează rezultatul controlului în declaraţia de tranzit, prin înscrierea în secțiunea „Rezultatul controlului” a codului B1 cu semnificația “Nesatisfăcător”, mărfurilor neacordându-li-se liber de vamă în tranzit.
7. Postul vamal de plecare decide dacă discrepanțele constatate între datele înscrise în declaraţia de tranzit, documentele însoțitoare și mărfurile controlate se consideră minore sau majore.

**Secțiunea a 7-a**

**Înregistrarea garanției**

1. Înainte acordării liberului de vamă în tranzit a mărfurilor, postul vamal de plecare verifică în modulul de gestionare a garanţiilor:

(1) dacă cuantumului garanției este suficient;

(2) dacă garanţia este valabilă pentru toate părţile contractante implicate în operaţiunea de tranzit;

(3) dacă garanţia este constituită în numele titularului regimului.

1. În situația în care cuantumul garanției a fost corect calculat și înscris în mod corespunzător în declaraţia de tranzit, secțiunea ,,Înregistrarea garanției’’, postul vamal de plecare ia decizia de înregistrare a garanției.
2. Dacă garanția constituită este acoperitoare, înregistrarea garanției este comunicată titularului regimului prin intermediul NCTS, prin trecerea declaraţiei de tranzit în starea ”Garanție înregistrată”.
3. În cazul garanției constituită prin depozit în numerar sau prin virament, înregistrarea garanției este precedată de verificarea realității constituirii depozitului.
4. Dacă garanția este respinsă, postul vamal de plecare comunică aceasta titularului regimului, prin intermediul NCTS, prin trecerea declaraţiei de tranzit în starea “Garanție în modificare“, informându-l totodată despre motivele respingerii.și acordându-i un termen rezonabil pentru remedierea situației.
5. În situația în care titularul regimului modifică garanția, prevederile pct.37-39 se aplică în mod corespunzător.
6. În cazul în care titularul regimului nu modifică garanția, sunt aplicabile plățile sau garanțiile care ar fi trebuit efectuate sau constituite cu privire la taxele la import sau la export, după caz, nu au fost efectuate sau constituite în termenele prevăzut.

**Secțiunea a 8-a**

**Liberul de vamă în tranzit**

1. Înainte de acordarea liberului de vamă în tranzit postul vamal de plecare înscrie în declaraţia de tranzit mențiunile referitoare la:

(1) data limită de prezentare la postul vamal de destinație care conform prevederilor art. 294 din Cod vamal nr. 95/2021;

(2) sigiliile aplicate după caz conform prevederilor pct. 422 al Regulamentului de aplicare a Codului vamal nr.95/2021;

(3) itinerariul, dacă este cazul, care urmează a fi justificat din punct de vedere economic.

1. Liberul de vamă în tranzit se acordă cu respectarea prevederilor pct.431 al Regulamentului de aplicare a Codului vamal nr.95/2021.
2. După acordarea liberului de vamă în tranzit, la solicitare, postul vamal de plecare tipărește documentul de însoţire a tranzitului și, după caz, lista de articole, pe care le înmânează titularului regimului, în vederea însoțirii mărfurilor până la postul vamal de destinație.
3. În cazul în care un mijloc de transport este utilizat pentru încărcarea succesivă cu mărfuri care se plasează în regim de tranzit la mai multe posturi vamale de plecare, postul vamal de plecare intermediar menționează în format electronic noile sigilii aplicate declaraţiile de tranzit a posturilor vamale de plecare precedente.
4. Încărcarea în același mijloc de transport a mărfurilor plasate în regim de tranzit și a mărfurilor care se află în liberă circulație se face cu respectarea măsurilor necesare de identificare a mărfurilor, în cazul în care identificarea este necesară pentru garantarea respectării dispoziţiilor privind regimul vamal pentru care mărfurile respective au fost declarate.
5. Postul vamal de plecare informează postul vamal de destinaţie şi postul vamal de tranzit, după caz, titularul regimului de tranzit, despre faptul că mărfurile primesc liberul de vamă în tranzit, declarația de tranzit fiind trecută în starea ”Mișcare eliberată”.

**Secțiunea a 9-a**

**Formalități în cazul expeditorilor agreați**

1. Intervalele orare în care expeditorul agreat poate iniția o procedură de tranzit trebuie să coincidă cu programul de lucru al postului vamal de plecare.
2. Prin derogare de la pct.50, luând în considerație activitățile specifice ale anumitor operatori economici, Serviciul Vamal poate include în autorizație o dispoziție conform căreia regimul de tranzit poate fi inițiat în afara programului de muncă a postului vamal competent.
3. Prevederile pct. 4 și 5 se aplică în mod corespunzător.
4. Declaraţia de tranzit conține în mod obligatoriu numărul autorizației de expeditor agreat, locația mărfurilor, tipul locației, calificativul identificării, data limită de prezentare la postul vamal de destinație, itinerariul, sigiliile speciale care urmează a fi aplicate, dacă este cazul.
5. Acceptarea declaraţia de tranzit se efectuează prin alocarea de către aplicația NCTS a MRN-lui și trecerea declaraţiei de tranzit în starea ”Acceptat”.
6. Expeditorul agreat poate modifica una sau mai multe date din declaraţia de tranzit, după ce aceasta a fost acceptată de postul vamal de plecare cu excepţia cazurilor în care Serviciul Vamal:

(1) fie a informat declarantul despre intenția de a proceda la verificarea mărfurilor;

(2) fie a stabilit că datele din declarația vamală sunt incorecte;

(3) fie a acordat mărfurilor liberul de vamă în tranzit.

1. Prevederile pct. 20-21 se aplică în mod corespunzător.
2. Expeditorul agreat poate solicita invalidarea declarației de tranzit prin transmiterea mesajului ”Cerere de invalidare”
3. Prevederile pct.23-26 se aplică în mod corespunzător.
4. După acceptarea declaraţiei de tranzit şi înaintea acordării liberului de vamă în tranzit, expeditorul agreat procedează la înregistrarea garanției, care în cazul în care cuantumul garanției a fost corect calculat și înscris în mod corespunzător în declaraţia de tranzit, secțiunea “Înregistrarea garanției”, iar garanția constituită este acoperitoare, garanția este înregistrată, declaraţia de tranzit trecând în starea ”Garanție înregistrată”.
5. În cazul în care s-a constatat că garanţia nu corespunde condiţiilor de utilizare, prevederile pct.41 se aplică în mod corespunzător.
6. În situația în care expeditorul agreat modifică garanția, prevederile pct.59 se aplică în mod corespunzător.
7. În cazul în care expeditorul agreat nu modifică garanția prevederile pct.43 se aplică în mod corespunzător.
8. La expirarea termenului prevăzut în autorizație, expeditorul agreat sigilează mijlocul de transport, după caz, și expediază mărfurile însoțite de MRN. Declarația de tranzit trece în starea ”Mișcare eliberată”.
9. Dacă în urma analizei de risc pe baza informațiilor gestionate automat de sistemul informatic sau a unor elemente privind operațiunea de tranzit postul vamal de plecare ia decizia de a controla mărfurile notificate, prevederile pct. 28-36 se aplică în mod corespunzător cu înscrierea codului A3 (procedură simplificată) în secțiunea „Rezultatele controlului”, în cazul în care nu au fost identificate neconcordanțe.

**Secțiunea a 10-a**

**Formalități de îndeplinit la postul vamal de tranzit**

1. Mărfurile împreună cu MRN-ul declarației de tranzit se prezintă la postul vamal de tranzit.
2. Postul vamal de tranzit identifică ATR-ul aferent operațiunii de tranzit în NCTS pe baza MRN-ului comunicat.
3. În situația în care, în urma efectuării analizei de risc pe baza informațiilor gestionate automat de către sistemul informatic sau a unor alte elemente privind operațiunea de tranzit, postul vamal de tranzit ia decizia de a nu controla mărfurile prezentate, acesta notifică postului vamal de plecare trecerea frontierei prin intermediul NCTS și permite continuarea operațiunii de tranzit.
4. Dacă postul vamal de tranzit ia decizia de a controla mărfurile prezentate, se aplică pct. 35-36 corespunzător.
5. Postul vamal de tranzit este obligat să indice ora și locul de desfășurare a acțiunilor respective și să informeze titularul regimului.
6. Dacă în timpul efectuării controlului nu se constată discrepanțe între datele înscrise în ATR și mărfurile controlate sau se constată discrepanțe minore, postul vamal de tranzit notifică postului vamal de plecare trecerea frontierei prin intermediul aplicației NCTS și permite continuarea operațiunii de tranzit. Noile sigilii, aplicate după caz, se înscriu în ATR, în secțiunea „Incident”.
7. Când în urma controlului se constată discrepanțe majore între datele înscrise în ATR și mărfurile controlate, funcționarul vamal vamal întrerupe operațiunea de tranzit, notifică întreruperea operațiunii de tranzit postului vamal de plecare prin intermediul aplicației NCTS, prin efectuarea formalităților de rerutare și de încheiere a tranzitului corespunzătoare postului vamal de destinație prevăzute în normele metodologice.
8. Postul vamal de tranzit decide dacă discrepanțele constatate între datele înscrise în ATR și mărfurile controlate se consideră minore sau majore.

**Secţiunea a 12-a**

**Devierea la postul vamal de tranzit**

1. O deviere la postul vamal de tranzit are loc atunci când mărfurile sunt prezentate la un alt post vamal de tranzit decât cel declarat în declarație.
2. Cererea de interogare pentru operațiunea de tranzit identificată prin MRN-ul declarației de tranzit, se transmite prin intermediul NCTS, de către postul vamal de tranzit unde sunt prezentate efectiv mărfurile către postul vamal de plecare.
3. După realizarea schimbării, noul post vamal de tranzit efectuează formalitățile descrise în prezentul capitol.
4. În situația în care cererea de interogare este respinsă de postul vamal de plecare, postul vamal de tranzit unde sunt prezentate efectiv mărfurile este informat prin intermediul NCTS despre motivele respingerii și ia măsurile corespunzătoare pentru întoarcerea transportului și informarea transportatorului.

**Secțiunea a 13-a**

**Evenimente în timpul transportului**

1. În cazurile prevăzute la pct. 433 al Regulamentului de punere în aplicare a Codului Vamal nr.95/2021, transportatorul este obligat să prezinte mărfurile cu actele de însoţire, fără întârzieri nejustificate după producerea incidentului, împreună cu MRN-ul declarației de tranzit la cel mai apropiat post vamal, care devine biroul de înregistrare a incidentelor.
2. Biroul de înregistrare a incidentelor solicită întotdeauna informațiile privind operațiunea de tranzit de la postul vamal de plecare prin trimiterea mesajului "Interogare mișcare" pentru a fi informat cu privire la ultima situație și la detaliile mișcării de tranzit.
3. După primirea mesajului "Răspuns la cererea de interogare", biroul de înregistrare a incidentelor înregistrează incidentul și apoi trimite mesajul "Notificare incident" către postul vamal de plecare.
4. Biroul de înregistrare a incidentelor decide dacă operațiunea de tranzit poate continua sau nu.
5. Dacă biroul de înregistrare a incidentelor decide că operațiunea poate continua, înregistrează incidentul în NCTS și permite continuarea operațiunii de tranzit.
6. În situația în care sigiliile au fost rupte independent de voința transportatorului, funcționarul vamal verifică mijlocul de transport și mărfurile și, dacă decide că operațiunea de tranzit poate continua, aplică noi sigilii vamale, înregistrează incidentul în NCTS.
7. Mărfurile pot fi transbordate numai cu permisiunea biroului de înregistrare a incidentelor și sub supravegherea vamală în locul unde urmează să se efectueze transferul cu completarea incidentului în NCTS.
8. În situația în care transbordarea mărfurilor dintr-un mijloc de transport se face prin încărcarea acestora în două sau mai multe mijloace de transport, operațiunea de tranzit nu mai poate continua, biroul de înregistrare a incidentelor devine postul vamal de destinație și efectuează încheierea operațiunii de tranzit conform prevederilor prezentelor Norme metodologice.
9. În cazul controalelor efectuate de către biroul de înregistrare a incidentelor, în situația în care nu se constată discrepanțe între datele din declarația de tranzit și mărfurile controlate sau se constată discrepanțe minore, biroul de înregistrare a incidentelor aplică noi sigilii și permite continuarea operațiunii de tranzit cu înscrierea mențiunilor în NCTS.
10. Când în urma controlului se constată discrepanțe majore între datele înscrise în declarația de tranzit și mărfurile controlate, biroul de înregistrare a incidentelor întrerupe operațiunea de tranzit.
11. Biroul de înregistrare a incidentelor notifică întreruperea operațiunii de tranzit postului vamal de plecare prin intermediul NCTS, prin rerutarea operațiunii de tranzit și efectuarea formalităților de încheiere a acesteia corespunzătoare postului vamal de destinație prevăzute în prezentele Norme metodologice.
12. Biroul de înregistrare a incidentelor decide dacă discrepanțele constatate între datele din declaraţie de tranzit și mărfurile controlate se consideră minore sau majore.
13. În cazul în care biroul de înregistrare a incidentelor este deja implicat într-o operațiune de tranzit, acesta va acționa întotdeauna mai întâi ca birou de înregistrare a incidentelor.

**Secţiunea a 14-a**

**Formalități la postul vamal de destinație**

1. Titularul regimului prezintă la postul vamal de destinație mărfurile şi MRN-ul declarației de tranzit.
2. La solicitarea persoanei care prezintă mărfurile, postul vamal de destinație va elibera o recipisă completată conform anexei nr.4 la Ordinul Serviciului Vamal cu privire la aprobarea Normelor metodologice de prelucrarea a declarației de tranzit și aprobarea unor formulare aferente regimului de tranzit, nr.521-O din 18.12.2024, care certifică prezentarea mărfurilor la postul vamal respectiv, dar care nu poate fi utilizată ca probă alternativă a încheierii regimului de tranzit.
3. Postul vamal de destinație identifică AAR în NCTS pe baza MRN-ului și transmite mesajul “Aviz de sosire” către postul vamal de plecare prin intermediul NCTS. Postul vamal de destinație notifică postului vamal de plecare sosirea mărfurilor în ziua în care mărfurile şi actele de însoțire sunt prezentate în vamă.
4. Dacă, în urma analizei de risc pe baza informațiilor gestionate automat de sistemul informatic sau a unor elemente privind operațiunea de tranzit, postul vamal de destinaţie ia decizia de a nu controla mărfurile prezentate, menționează această decizie în AAR prin înscrierea în secțiunea „Rezultatele controlului la destinație”, a codului A2 cu semnificația „Considerat satisfăcător”.
5. Postul vamal de destinație notifică rezultatele controlului postului vamal de plecare cel târziu în a treia zi de la data la care sunt prezentate mărfurile la postul vamal de destinație.
6. În cazul în care postul vamal de destinație ia decizia de a controla mărfurile prezentate, prevederile pct. 35 și 36 se aplică în mod corespunzător.

**Secţiunea a 15-a**

**Efectuarea controlului și încheierea operațiunii de tranzit**

1. Dacă în urma controlului nu s-au constatat discrepanțe între datele din declaraţia de tranzit, AAR și mărfurile prezentate la postul vamal de destinație, se menționează acest rezultat în AAR prin înscrierea în secțiunea „Rezultatele controlului la destinație”, a codului A1 cu semnificația “Satisfăcător”. Starea declarației la postul vamal de destinație este ”Mărfuri eliberate”.
2. În cazul în care postul de destinaţie nu a depistat neconcordanțe în urma verificării exclusive a documentelor de însoţire şi/sau a stării sigiliilor aplicate fără controlul fizic al mărfurilor, înscrierea a codului A2 cu semnificația “Considerat satisfăcător” în secțiunea „Rezultatele controlului la destinație”.
3. În situația în care în urma controlului s-au constatat discrepanțe minore între datele din declarația de tranzit, AAR și mărfurile prezentate la postul vamal de destinație, se indică codul A5 cu semnificația ”Discrepanțe” cu menționarea discrepanțelor constatate în secțiunea „Rezultatele controlului la destinație ”.
4. Codul A1 cu semnificația ”Discrepanțe” trebuie înregistrat în următoarele cazuri:

(1) dacă au fost depistate discrepanțe minore, dar acestea nu au generat o datorie:

1. sigilii lipsă, rupte sau deteriorate;
2. mărfuri livrate după expirarea termenului;
3. identitate/naționalitate incorectă a mijlocului de transport;
4. neefectuarea înregistrărilor necesare în cazul unor incidente produse în timpul circulației mărfurilor;
5. nereguli în ceea ce privește greutatea, fără urme vizibile de manipulare frauduloasă a mărfurilor (diferențe mici de greutate prin rotunjirea greutății);

(2) dacă au fost depistate discrepanțe minore, este necesară o amendă administrativă în temeiul reglementărilor naționale;

(3) dacă au fost descoperite mărfuri în plus.

1. După trimiterea mesajului "Rezultatele controlului la destinație" la postul vamal de plecare cu codul rezultatului controlului "A1" sau "A2" sau "A5", starea mișcării la biroul de destinație este setată la "Mărfuri eliberate".
2. La primirea mesajului "Rezultatele controlului la destinație" cu un cod de rezultat "A1" sau "A2" sau "A5", starea mișcării la postul vamal de plecare este setată la "Mișcare anulată".
3. Când în urma controlului se constată discrepanțe majore, postul vamal de destinaţie menționează rezultatul controlului în AAR, prin înscrierea în secțiunea „Rezultatele controlului” a codului B1 cu semnificația “Nesatisfăcător”.
4. Codul B1 cu semnificația ”Nesatisfăcător” înseamnă discrepanțe majore care nu permit încheierea regimului de tranzit, iar titularul regimului și garantul rămân răspunzători până la soluționarea cazului.
5. Postul vamal de destinație decide dacă discrepanțele constatate între datele din declaraţia de tranzit și mărfurile controlate se consideră minore sau majore.
6. În cazul în care, pentru încheierea operațiunii de tranzit, postul vamal de destinație consideră că este necesară rezolvarea discrepanțelor constatate, acesta menționează în AAR dacă rezolvarea discrepanțelor este solicitată postului vamal de plecare sau este efectuată de postul vamal de destinație.
7. Atunci când este solicitat, postul vamal de plecare efectuează propriile verificări și comunică postului vamal de destinație prin intermediul aplicației NCTS despre modalitatea de rezolvare a discrepanțelor, prin completarea declarației de tranzit în secțiunea „Rezultatul discrepanțelor la postul vamal de plecare” a:

- codului „1” atunci când discrepanțele sunt rezolvate;

- codului „0” atunci când discrepanțele nu sunt rezolvate.

1. În cazul în care rezolvarea discrepanțelor constatate este efectuată de postul vamal de destinație, rezultatele verificărilor efectuate se comunică postului vamal de plecare, într-un termen de maximum trei luni de la data înregistrării în evidențe a operațiunii de tranzit.
2. După rezolvarea discrepanțelor, funcţionarul vamal de la postul vamal de destinație ia măsurile necesare în vederea încheierii operațiunii de tranzit dispunând, după caz, perceperea datoriei rezultate ca urmare a discrepanțelor constatate.
3. În cazul în care, pentru încheierea operațiunii de tranzit, postul vamal de destinație stabilește că nu este necesară rezolvarea discrepanțelor constatate și decide să perceapă datoria rezultată, acesta menționează rezultatul controlului în AAR, secțiunea „Rezultatele controlului la destinație”, prin înscrierea codului A5 cu semnificația „drepturi de import colectate”.

**Secţiunea a 16-a**

**Devierea la postul vamal de destinație**

1. O deviere la postul vamal de destinație are loc atunci când mărfurile sunt prezentate la un alt post vamal de destinație decât postul vamal declarat.
2. Postul vamal de destinație actual va transmite prin intermediul NCTS o cerere de înregistrare anticipată a sosirii.
3. În cazul în care postul vamal de plecare identifică operațiunea cu ajutorul MRN-ului, acesta va răspunde la cerere postului vamal de destinație actual care va accepta sosirea mărfurilor și va notifica postul vamal de plecare.
4. În cazul în care operațiunea nu poate fi identificată cu ajutorul MRN-ului, postul vamal de plecare va răspunde la cerere cu motivele pentru care AAR-ul nu poate fi transmis. NCTS va respinge sosirea și va transmite operatorului economic mesajul ”Notificare de respingere a cererii de înregistrare anticipată a sosirii”.

**Secțiunea a 17-a**

**Formalități în cazul destinatarilor agreați**

1. La sosirea mărfurilor împreună cu documentele însoțitoare, în locul autorizat, destinatarul agreat identifică AAR în NCTS pe baza MRN-ului, transmite mesajul “Notificare de sosire” către postul vamal de plecare prin intermediul NCTS și informează postul vamal de destinație despre sosirea mărfurilor prin intermediul „notificării de sosire”, care conține MRN-ul operațiunii de tranzit și informațiile cu privire la eventualele nereguli ori incidente care au intervenit în cursul transportului.
2. Notificarea de sosire se transmite postului vamal de destinație imediat după sosirea efectivă a mijlocului de transport, atunci când aceasta are loc în timpul orelor de program al postului vamal de destinație.
3. În cazul în care, din cauza unor defecțiuni tehnice sau din alte cauze, destinatarul agreat nu poate transmite notificarea de sosire, acesta este obligat să o predea cât mai curând posibil, personal, funcţionarului vamal desemnat. Acesta înscrie pe notificare data, ora și minutul primirii.
4. Funcţionarul vamal desemnat din cadrul postului vamal de destinație identifică AAR în NCTS pe baza MRN-ului și ia decizia privind controlul mărfurilor, în termenul prevăzut în autorizația privind acordarea statutului de destinatar agreat.
5. La expirarea termenului prevăzut în autorizație, destinatarul agreat verifică existența și integritatea sigiliilor, descarcă și efectuează recepția mărfurilor, introduce imediat rezultatele descărcării în evidențele proprii și comunică acest rezultat postului vamal de destinaţie, prin intermediul NCTS, cu respectarea termenului cel târziu în a treia zi de la data la care a primit permisiunea să descarce mărfurile.
6. Dacă la descărcare nu s-au constatat discrepanțe între declaraţia de tranzit și mărfurile descărcate, comunicarea prevăzută la pct.119 se face prin înscrierea în AAR, secțiunea „Rezultatele controlului la destinație” cu semnificația „Considerat Satisfăcător”.
7. Rezultatele controlului sunt comunicate postului vamal de plecare de către postul vamal de destinație prin intermediul NCTS în termen cel târziu în a șasea zi de la data la care mărfurile au fost livrate
8. Postul vamal de destinație menționează în AAR numărul de înregistrare al notificării de sosire, în secțiunea „Rezultatele controlului la destinație - Comentarii”.
9. Atunci când la descărcarea mărfurilor se constată discrepanțe, destinatarul agreat oprește imediat descărcarea și comunică postului vamal de destinație constatarea discrepanțelor prin intermediul NCTS, prin înscrierea în AAR în secțiunea „Rezultatele controlului la destinație”, a codului B1 cu semnificația “Nesatisfăcător” cu menţionarea discrepanţelor în AAR prin înscrierea în secțiunea „Rezultatele controlului la destinație - Comentarii”.
10. Postul vamal de destinație controlează mărfurile și menționează rezultatul controlului în AAR. Prevederile pct. 101-106 se aplică în mod corespuzător.
11. Dacă în urma analizei de risc pe baza informațiilor gestionate automat de sistemul informatic sau a unor elemente privind operațiunea de tranzit, funcţionarul vamal ia decizia de a controla mărfurile notificate, această decizie este comunicată destinatarului agreat prin intermediul NCTS, prin înscrierea în AAR, secțiunea „Rezultatele controlului la destinație” a codului B1 cu semnificația “Nesatisfăcător” , AAR-ul trecând în starea „Sub control”.

**Secțiunea a 18-a**

**Declanșarea procedurii de cercetare**

1. În vederea aplicării prevederilor pct.446 al Regulamentului de aplicare a Codului vamal nr.95/2023, postul vamal de plecare va transmite mesajul ”Răspuns statut” indicând în statutul existent al declarației de tranzit (”Mișcare eliberată” sau ”Sosit”).
2. În cazul în care postul vamal de plecare nu primește informațiile solicitate conform pct.446 al Regulamentului de punere în aplicare a Codului vamal, nr.95/2021, acesta va transmite o cerere de cercetare către postul vamal de destinație și la titularul regimului cu respectarea termenelor și condițiilor prevăzute în pct.447-448 al Regulamentului menționat. Declarația de tranzit trece în starea ”Interogare recomandată”
3. În cerere se va indica subdiviziunea competentă a biroului vamal care va efectua procedura de cercetare corespunzătoare.
4. Atunci când este solicitat, postul vamal de destinație efectuează investigațiile necesare, și în termen de 28 de zile de la primirea solicitării comunică prin mesajul ”Răspuns la cererea de cercetare” subdiviziunii competente rezultatele verificărilor efectuate.
5. Cererea de cercetare poate fi adresată unui alt post vamal de destinație sau unei alte subdiviziuni competente, însă numai după soluționarea cererii aflate pe rol.

**Secțiunea a 19-a**

**Finalizarea procedurii de cercetare**

1. În situația în care se constată că mărfurile în cauză au fost prezentate postului vamal de destinație, dar dovada încheierii regimului nu a fost transmisă în termen, postul vamal de destinație procedează la confirmarea încheierii regimului de tranzit prin transmiterea mesajelor de confirmare în NCTS sau, după caz, trimiterea către subdiviziunea competentă a biroului vamal a documentelor corespunzătoare.
2. În cazul în care postul vamal de destinație nu confirmă încheierea regimului de tranzit, subdiviziunea competentă a biroului vamal va efectua un control la sediul destinatarului mărfurilor pentru a stabili dacă acesta a primit mărfurile respective.
3. În funcție de răspunsul postului vamal de destinație, de dovezile prezentate de titularul regimului, precum și, dacă este cazul, de rezultatele verificărilor efectuate, subdiviziunea competentă a biroului vamal stabilește dacă operațiunea de tranzit s-a încheiat și finalizează procedura de cercetare.
4. În cazul în care mesajul „Rezultatele controlului de destinație” transmis de postul vamal de destinație conține codul satisfăcător al rezultatelor controalelor (și anume, „A1” sau „A2” sau „A5”), starea declarației de tranzit la postul vamal de plecare este setată la ”Mișcarea anulată”, în timp ce starea declarației de tranzit la postul vamal de destinație este ”Mișcare eliberată”.
5. În cazul în care mesajul „Rezultatele controlului la destinație” conține codul rezultatelor controalelor nesatisfăcătoare (adică „B1”), starea declarației de tranzit de la postul vamal de destinație este ”În așteptarea soluționării discrepanțelor”, în timp ce starea declarației la postul vamal de plecare este setată la ”Mișcare sub rezoluție”.

**Secțiunea a 20-a**

**Recuperarea datoriei vamale**

1. Atunci când în cadrul procedurii de cercetare se stabilește că regimul de tranzit nu poate fi încheiat și înainte de împlinirea a șapte luni de la data limită la care mărfurile ar fi trebuit prezentate la postul vamal de destinaţie, cu excepţia cazului în care, înainte de expirarea acestui termen, o solicitare de a transfera recuperarea datoriei, subdiviziunea competentă a biroului vamal stabilește biroul vamal competent pentru recuperare.
2. Dacă postul vamal de destinaţie este competent pentru recuperarea sumelor devenite exigibile, subdiviziunea competentă a biroului vamal comunică postului vamal de plecare rezultatul procedurii de cercetare.
3. Postul vamal de plecare încheie din oficiu operațiunea de tranzit și ia măsuri pentru recuperarea datoriei vamale și a altor taxe, după caz, în termen de 14 zile de la data la care se determină cuantumul taxelor de import sau la export de plătit sau se stabilește obligația de achitare a acestor taxe.
4. În decizia de regularizare întocmită de către postul vamal de plecare se înscriu numele și datele de identificare ale tuturor debitorilor.
5. Postul vamal de plecare transmite câte un exemplar al deciziei de regularizare tuturor debitorilor și transmite o copie la subdiviziunea competentă a biroului vamal.
6. Dacă sumele devenite exigibile nu sunt achitate, la expirarea primului termen de plată pentru drepturile de import și alte taxe stabilite, postul vamal de plecare efectuează demersurile legale în vederea executării garanției sau executării silite după caz.
7. Garanțiile izolate constituite prin depunerea unei sume în numerar sau prin virament se încasează de postul vamal de plecare.
8. În cazul garanțiilor izolate constituite prin angajament de garanție izolată, postul vamal de plecare solicită garantului executarea garanției, comunicându-i toate informațiile financiare privind încasarea sumelor aferente. Solicitarea de executare a garanției va fi însoțită de un exemplar al deciziei de regularizare.
9. În cazul utilizării unei garanții globale, postul vamal de plecare comunică subdiviziunii competente de monitorizarea garanțiilor în cadrul regimului de tranzit din cadrul Aparatului Central, informațiile financiare privind încasarea sumelor aferente, transmițându-i un exemplar al deciziei de regularizare. Subdiviziunea competentă va transmite garantului cererea de executare a garanției însoțită de decizia de regularizare, a doua zi de la data primirii acestuia.
10. În cazul utilizării exonerării de garanție, postul vamal de plecare informează subdiviziunea competentă din cadrul Aparatului Central al Serviciului Vamal în vederea revocării autorizației pentru utilizarea exonerării de garanție.
11. După încasarea sumelor devenite exigibile, postul vamal de plecare informează imediat subdiviziunea competentă a biroului vamal, care finalizează procedura de cercetare în NCTS.
12. Subdiviziunea competentă a biroului vamal finalizează procedura de cercetare atunci când sumele devenite exigibile au fost încasate de subdiviziunea competentă pentru recuperare.

**CAPITOLUL III**

**Planul de asigurare a continuității activității**

**Secțiunea 1**

**Formalități la postul vamal de plecare**

1. În cazurile menționate la pct.413 al Regulamentului de punere în aplicare a Codului vamal, nr.95/2021, declarația de tranzit se va depune pe suport de hârtie în cadrul unui plan de asigurare a continuității activității.
2. Aparatul central al Serviciului Vamal monitorizează utilizarea planului de asigurare a continuității activității pentru a evita folosirea abuzivă a acesteia.
3. Documentele acceptate ca declarație de tranzit pe suport de hârtie sunt următoarele:
4. formularul declarației de tranzit conform modelului prevăzut în Ordinul Serviciului Vamal cu privire la aprobarea Normelor tehnice privind cerințele de date în materie de date pentru completarea declarației vamale, nr.563 din 28.12.2023;
5. documentul de însoțire a tranzitului (TAD), atunci când postul de plecare consideră că nevoile operatorului sunt justificate, întocmit în conformitate cu prevederile Ordinului Serviciului Vamal;
6. documentul tipărit după forma Date de declarație din aplicația NCTS de către titularul regimului în situația în care postul vamal de plecare a aprobat trecerea la planul de asigurare a continuității activității după acceptarea declarației de tranzit în aplicația NCTS și înaintea acordării liberului de vamă.
7. Utilizarea planului de asigurare a continuității activității se aprobă de postul vamal de plecare. La luarea deciziei de utilizare a planului de asigurare a continuității activității, postul vamal de plecare se asigură că orice declarație de tranzit introdusă în aplicația NCTS care nu a fost procesat de sistem, se anulează.
8. Titularul regimului trebuie să informeze postul vamal de plecare în legătură cu fiecare declarație de tranzit înregistrată în NCTS și căreia nu i s-a acordat liber de vamă, pentru care în continuare s-a trecut la utilizarea planului de asigurare a continuității activității și să solicite anularea acesteia.
9. După aprobarea planului de asigurare a continuității activității, titularul regimului este obligat să prezinte la postul vamal de plecare mărfurile, declarația de tranzit și documentele însoțitoare ale transportului.
10. Documentele prevăzute la pct.152 vor fi însoțite și de un document din care să reiasă cuantumul garanției aferent operațiunii de tranzit, semnate de către titularul regimului. Calculul garanției trebuie să cuprindă cel puțin următoarele elemente: valoarea mărfurilor, încadrarea tarifară, cursul valutar, taxa vamală aplicabilă, cuantumul taxei vamale, TVA și accizei, după caz.
11. În cazul utilizării unui certificat de garanție globală, sau de exonerare de garanție sau a unui titlu de garanție izolată, aceste documente sunt prezentate postului vamal de plecare. Funcționarul vamal din cadrul postului vamal de plecare verifică validitatea și valabilitatea certificatului de garanție globală sau de exonerare de garanție.
12. După repornirea aplicației NCTS, în termen de maxim o zi, titularul regimului al operațiunii de tranzit introduce datele din fiecare declarație de tranzit care a fost întocmită în cadrul planului de asigurare a continuității activității, în ramura „Post vamal de plecare – Procedura de rezervă”.
13. În vederea aplicării planului de asigurare a continuității activității, funcționarul vamal din cadrul postului vamal de plecare:
14. aplică ștampila „Planul de asigurare a continuității activității” în caseta A a declarației de tranzit. Modelul ștampilei este prevăzut în anexa nr.1 la prezentele Norme.
15. înscrie în caseta C a declarației de tranzit, numărul de înregistrare din evidențele postului vamal;
16. aplică ștampila personală în caseta D a declarației de tranzit;
17. păstrează exemplarul corespunzător al declarației de tranzit și remite transportatorului celelalte exemplare.
18. La primirea exemplarului de confirmare a operațiunii de tranzit completat corespunzător de postul vamal de destinație, funcționarul vamal de la postul vamal de plecare introduce data sosirii și rezultatul controlului în ramura „Post vamal de plecare – ”, în fereastra „Rezultatele controlului la destinație”.

**Secțiunea a 2-a**

**Formalități în cazul expeditorilor agreați**

1. După aprobarea planului de asigurare a continuității activității, expeditorul agreat:
2. completează declarația de tranzit;
3. înregistrează declarația de tranzit în evidențe;
4. aplică în caseta A și C a declarației de tranzit ștampila prevăzută la anexa nr.2.
5. înscrie în caseta C numărul și data declarației de tranzit.
6. La expirarea termenului prevăzut în autorizație, expeditorul agreat:
7. înscrie în caseta 44 a declarației de tranzit mențiunile referitoare la itinerariul obligatoriu, dacă este cazul;
8. înscrie în caseta 50 a declarației de tranzit mențiunea „Dispensă de semnătură”, dacă este cazul;
9. înscrie în caseta D a declarației de tranzit data limită de prezentare la postul vamal de destinație, sigiliile aplicate sau mențiunea „Dispensă”, dacă este cazul, precum și mențiunea „Expeditor agreat”;
10. păstrează exemplarul corespunzător al declarației de tranzit și remite transportatorului celelalte exemplare;
11. predă postului vamal de plecare exemplarul nr. 1 al declarației de tranzit, în cadrul perioadei de justificare prevăzută în autorizație.

**Secțiunea a 3-a**

**Formalități în cursul transportului**

1. Transportatorul prezintă la postul vamal de tranzit mărfurile, documentele însoțitoare și exemplarele nr. 4 și 5 ale declarației de tranzit, avizul de tranzit prevăzut la anexa nr. 3 la Normele tehnice.
2. În situațiile prevăzute la pct. 67-70, funcționarul vamal din cadrul postului vamal de tranzit ștampilează exemplarele nr. 4 și 5 ale declarației de tranzit în caseta 51, ștampilează și reține avizul de tranzit. Noile sigilii aplicate se înscriu în caseta 55 a exemplarelor nr. 4 și 5 ale declarației de tranzit.
3. Când în urma controlului se constată discrepanțe majore între datele înscrise în declarația de tranzit și mărfurile controlate, funcționarul vamal întrerupe operațiunea de tranzit și efectuează formalitățile de încheiere a tranzitului corespunzătoare postului vamal de destinație prevăzute în prezentele norme tehnice.
4. În cazul prezentării la un post vamal de tranzit, care lucrează în cadrul planului de asigurare a continuității activității, a mărfurilor ce fac obiectul unei operațiuni de tranzit comun ale cărei date au fost transmise prin intermediul aplicației NCTS, postul vamal de tranzit înregistrează operațiunea în evidențe și notifică trecerea frontierei în aplicația NCTS, atunci când este posibil.
5. Atunci când mărfurile se prezintă la un alt post vamal de tranzit decât cel menționat în declarația de tranzit, prevederile pct.160-163 se aplică în mod corespunzător.
6. În situațiile prevăzute la pct.161, funcționarul vamal înscrie codul noului post vamal de tranzit și aplică ștampila în caseta 51 a exemplarelor nr. 4 și 5 ale declarației de tranzit și transmite postului vamal de plecare avizul de tranzit vizat în mod corespunzător, păstrând o copie a acestuia în evidențele sale.
7. Transportatorul efectuează mențiunile corespunzătoare în rubrica 56 a TAD și prezintă, în cel mai scurt timp, transportul împreună cu TAD postului vamal competent, în cazul survenirii următoarelor incidente în cadrul unei operațiuni de tranzit:
8. Transportatorul este obligat să devieze de la itinerariul impus din cauza unor motive neimputabile;
9. sigiliile sunt rupte sau au fost supuse unei manipulări frauduloase în cursul operațiunii de transport din motive independente de voința transportatorului;
10. sub supravegherea organului vamal, mărfurile sunt transbordate dintr-un mijloc de transport în altul;
11. survine un incident care poate afecta capacitatea titularului regimului sau transportatorului de a-și îndeplini obligațiunile;
12. un pericol iminent necesită descărcarea parțială sau totală imediată din mijlocul de transport sigilat.
13. În aplicarea procedurii prevăzute la pct.166, postul vamal de înregistrare a incidentelor este postul vamal în a cărui rază de competență s-au produs respectivele evenimente. Acesta decide dacă operațiunea de tranzit poate continua sau nu.
14. Dacă postul vamal competent decide că operațiunea poate continua, mențiunile referitoare la evenimentul petrecut, înscrise de transportator în TAD, vor fi vizate de funcționarul vamal prin aplicarea ștampilei personale, în rubrica G a TAD.
15. În situația în care sigiliile au fost rupte independent de voința transportatorului, funcționarul vamal verifică mijlocul de transport și mărfurile și, dacă decide că operațiunea de tranzit comun poate continua, aplică noi sigilii vamale, completează și vizează în mod corespunzător rubrica G a TAD.
16. În cazul transbordării mărfurilor, transportatorul efectuează mențiunile corespunzătoare în rubrica 55 a TAD.
17. Dacă postul vamal competent decide că operațiunea poate continua, mențiunile referitoare la transbordare, înscrise de transportator în TAD, vor fi vizate de funcționarul vamal prin aplicarea ștampilei personale, în rubrica F a TAD. Atunci când pe parcursul transportului s-au făcut mai mult de două transbordări și rubrica F a fost completată, noile mențiuni se vor înscrie în rubricile 56 și G ale TAD.
18. În situația în care transbordarea mărfurilor dintr-un mijloc de transport se face prin încărcarea acestora în două sau mai multe mijloace de transport, operațiunea de tranzit nu mai poate continua, postul vamal de înregistrare a incidentelor devine postul vamal de destinație și efectuează încheierea operațiunii de tranzit conform prevederilor prezentelor norme.
19. În cazul controalelor efectuate de către postul vamal de înregistrare a incidentelor, în situația în care nu se constată discrepanțe între datele înscrise în TAD și mărfurile controlate sau se constată discrepanțe minore, postul vamal respectiv aplică noi sigilii și permite continuarea operațiunii de tranzit. Noile sigilii, aplicate după caz, se menționează pe TAD, în rubrica F vizată de funcționarul vamal prin aplicarea ștampilei personale.
20. Când în urma controlului se constată discrepanțe majore între datele înscrise în TAD și mărfurile controlate, postul vamal întrerupe operațiunea de tranzit și prezintă mărfurile și mijlocul de transport postului vamal în a cărui rază de competență s-a efectuat acțiunea de control. Postul vamal notifică întreruperea operațiunii de tranzit postului vamal de plecare prin intermediul aplicației NCTS, prin rerutarea operațiunii de tranzit și efectuarea formalităților de încheiere a acesteia corespunzătoare postului vamal de destinație prevăzute în prezentele norme tehnice.
21. Postul vamal de înregistrare a incidentelor decide dacă discrepanțele constatate între datele înscrise în TAD și mărfurile controlate se consideră minore sau majore.
22. Mențiunile înscrise pe TAD cu privire la evenimente petrecute în timpul transportului, vizate de către postul vamal de înregistrare a incidentelor, sunt menționate în aplicația NCTS de către postul vamal de destinație în AAR sau primul post vamal de tranzit în ATR, prin înscrierea în secțiunea „Incident”.

**Secțiunea a 4-a**

**Formalități la postul vamal de destinație**

1. Titularul regimului prezintă la postul vamal de destinație mărfurile, declarația de tranzit și documentele însoțitoare ale transportului.
2. Funcționarul vamal din cadrul postului vamal de destinație înregistrează în evidențe declarația de tranzit și menționează pe aceasta data sosirii, numărul de înregistrare în evidența postului vamal și constatările verificărilor efectuate.
3. Prevederile pct.93-95 se aplică corespunzător.
4. Dacă, în urma analizei de risc pe baza informațiilor gestionate automat de sistemul informatic sau a unor elemente privind operațiunea de tranzit, funcționarul vamal ia decizia de a nu controla mărfurile prezentate, menționează această decizie în declarația de tranzit prin înscrierea în secțiunea „Control general”, câmpul „Rezultatele controlului la destinație”, a codului A2 cu semnificația „Considerat satisfăcător”, cu notificarea postului vamal de plecare în cel mult 3 zile de la data sosirii mărfurilor și încheie operațiunea de tranzit.
5. Numărul de înregistrare a operațiunii de tranzit în evidențele postului vamal de destinație se menționează în declarația de tranzit, în secțiunea „Control general”, câmpul „Rezultatele controlului la destinație – Comentarii”.
6. Funcționarul vamal menționează în rubrica I a TAD numărul de înregistrare a operațiunii de tranzit în evidențele postului vamal de destinație și codul rezultatului controlului și aplică semnătura și ștampila personală.
7. În cazul în care funcționarul vamal ia decizia de a controla mărfurile prezentate, această decizie este comunicată transportatorului. Controlul se desfășoară în baza informațiilor din declarația de tranzit primită de la postul vamal de plecare.
8. Dacă în urma controlului nu s-au constatat discrepanțe între datele înscrise în TAD, declarația de tranzit și mărfurile prezentate la postul vamal de destinație, funcționarul vamal menționează acest rezultat în declarația de tranzit prin înscrierea în secțiunea “Control general”, câmpul „Rezultatele controlului la destinație”, a codului A1 cu semnificația “Satisfăcător”, cu notificarea postului vamal de plecare în cel mult 3 zile de la data sosirii mărfurilor.
9. Prevederile pct.38 se aplică și în situația în care în urma controlului s-au constatat discrepanțe minore între datele înscrise în TAD, AAR și mărfurile prezentate la postul vamal de destinație. Discrepanțele constatate se menționează prin înscrierea în secțiunea „Control general”, câmpul „Rezultatele controlului la destinație - Comentarii”.
10. Prin discrepanțe minore se înțelege, în principal, orice eroare materială care nu afectează operațiunea de tranzit în cauză.
11. Când în urma controlului se constată discrepanțe majore, funcționarul vamal menționează rezultatul controlului prin înscrierea în secțiunea “Control general”, câmpul „Rezultatele controlului la destinație” a codului B1 cu semnificația “Nesatisfăcător”, cu notificarea postului vamal de plecare în cel mult 3 zile de la data sosirii mărfurilor.
12. Postul vamal de destinație decide dacă discrepanțele constatate între datele înscrise în TAD și mărfurile controlate se consideră minore sau majore.
13. În cazurile prevăzute la pct.93 și 96 funcționarul vamal din cadrul postului vamal de destinație menționează rezultatul controlului pe declarația de tranzit, prin înscrierea în caseta I a mențiunii „Conform” și aplicarea semnăturii și ștampilei personale.
14. În situația prevăzută la pct.98, funcționarul vamal din cadrul postului vamal de destinație menționează rezultatul controlului pe declarația de tranzit, prin înscrierea în caseta I a mențiunii „Nereguli” urmată de precizarea acestora și aplicarea semnăturii și ștampilei personale.
15. În cazul prevăzut la pct.102, funcționarul vamal din cadrul postului vamal de destinație menționează rezultatul controlului pe declarația de tranzit prin înscrierea în caseta I a mențiunii „Diferențe”, urmată, după caz, de una dintre mențiunile: „excedent”, „lipsă”, „descrierea mărfurilor” sau „încadrarea tarifară”, și aplicarea semnăturii și ștampilei personale.
16. Atunci când, pentru încheierea operațiunii de tranzit, funcționarul vamal din cadrul postului vamal de destinație decide că este necesară rezolvarea discrepanțelor constatate, acesta înscrie pe declarația de tranzit, în caseta I, mențiunea „Cercetare în curs” și aplică semnătura și ștampila personală. Rezultatele cercetării se comunică în scris postului vamal de plecare într-un termen de maximum trei luni de la data înregistrării în evidențe a operațiunii de tranzit.
17. În cazul în care, pentru încheierea operațiunii de tranzit, funcționarul vamal din cadrul postului vamal de destinație stabilește că nu este necesară rezolvarea discrepanțelor constatate și decide să perceapă datoria rezultată, acesta înscrie pe declarația de tranzit, în caseta I, mențiunea „Taxe încasate” și aplică semnătura și ștampila personală.
18. În situația în care postul vamal de destinație este în imposibilitatea de a înscrie mențiunile referitoare la rezultatul controlului în aplicația NCTS în termenul de 3 zile de la data sosirii mărfurilor, acesta transmite postului vamal de plecare o copie certificată a TAD.
19. Atunci când mărfurile se prezintă la un alt post vamal de destinație decât cel menționat în declarația de tranzit, prevederile pct.110-113 se aplică în mod corespunzător.
20. În vederea încheierii operațiunii de tranzit postul vamal de destinație transmite postului de plecare, prin poștă, exemplarul nr. 5 al declarației de tranzit sau TAD-ul, completat corespunzător, în termen de cel mult 8 zile de la data încheierii operațiunii.

**Secțiunea a 5-a**

**Formalități în cazul destinatarilor agreați**

1. La sosirea mărfurilor împreună cu documentele însoțitoare și declarația de tranzit în locul autorizat, destinatarul agreat informează postul vamal de destinație prin intermediul „notificării de sosire”.
2. Dacă la descărcare nu s-au constatat discrepanțe între datele înscrise în declarația de tranzit și mărfurile descărcate, comunicarea prevăzută la pct.197 se face prin înscrierea în caseta I a declarației de tranzit a mențiunilor referitoare la data sosirii și starea eventualelor sigilii aplicate și transmiterea acestora postului vamal de destinație.
3. Atunci când în locul autorizat al destinatarului agreat sosesc mărfuri ce fac obiectul unei operațiuni de tranzit ale cărei date au fost transmise prin intermediul aplicației NCTS, iar aplicația NCTS nu funcționează, funcționarul vamal desemnat din cadrul postului vamal de destinație înregistrează în evidențe notificarea de sosire și ia decizia privind controlul mărfurilor, în termenul prevăzut în autorizația privind acordarea statutului de destinatar agreat.
4. La expirarea termenului prevăzut în autorizație, destinatarul agreat verifică existența și integritatea sigiliilor, descarcă și efectuează recepția mărfurilor, introduce imediat rezultatele descărcării în evidențele proprii și comunică acest rezultat postului vamal de destinație, prin intermediul aplicației NCTS, cu respectarea termenelor legale.
5. Dacă la descărcare nu s-au constatat discrepanțe între datele înscrise în declarația de tranzit și mărfurile descărcate, comunicarea prevăzută la pct. 197 se face prin înscrierea în caseta I a declarației de tranzit a mențiunilor referitoare la data sosirii și starea eventualelor sigilii aplicate și transmiterea acestora postului vamal de destinație.
6. Atunci când la descărcarea mărfurilor se constată discrepanțe, destinatarul agreat oprește descărcarea și informează imediat postul vamal de destinație. Postul vamal de destinație controlează mărfurile și menționează rezultatul controlului pe declarația de tranzit.

**Secțiunea a 6-a**

**Procedura de cercetare în cadrul utilizării planului de asigurare a continuității activității**

1. În cazul în care exemplarul declarației de tranzit nu este returnat în termen de 30 de zile postului vamal de destinație de la termenul de prezentare a mărfurilor la postul vamal de destinație, postul vamal de plecare comunică titularului regimului operațiunile de tranzit pentru care sunt îndeplinite condițiile declanșării procedurii de cercetare, solicitându-i să prezinte dovezi cu privire la încheierea operațiunilor de tranzit. Modelul scrisorii de informare a titularului regimului este prevăzut în anexa nr. 3 la Norme.
2. Atunci când titularul regimului nu furnizează o dovadă a încheierii regimului de tranzit în condițiile prevăzute la pct.453 din Regulamentului de punere în aplicare a Codului vamal nr.95/2021, la împlinirea termenului de 60 de zile, postul vamal de plecare declanșează procedura de cercetare transmițând subdiviziunii competente a biroului vamal copia exemplarului 1 al declarației de tranzit și, după caz, informațiile furnizate de titularul regimului. Subdiviziunea competentă a biroului vamal transmite postului vamal de destinație avizul de cercetare TC20, conform modelului prevăzut în anexa nr.4 la Norme, copia exemplarului 1 al declarației de tranzit și, după caz, informațiile furnizate de titularul regimului.
3. Comunicarea rezultatelor verificărilor efectuate se face prin returnarea avizului de cercetare TC20 completat corespunzător.
4. În funcție de răspunsul postului vamal de destinație, de dovezile prezentate de titularul regimului, precum și, dacă este cazul, de rezultatele verificărilor efectuate de Direcția Control Ulterior, subdiviziunea competentă a biroului vamal stabilește dacă operațiunea de tranzit s-a încheiat și finalizează procedura de cercetare.
5. În funcție de rezultatul procedurii de cercetare, funcționarul vamal introduce data sosirii și rezultatul controlului sau după caz, numărul și data documentului pentru regularizarea situației în câmpul „Birou de plecare – Procedura de rezervă”.

*Anexa nr.1 la*

*Normele metodologice*

*de prelucrare a declarației de tranzit*

|  |
| --- |
| **PLANUL DE ASIGURARE A CONTINUITĂȚII ACTIVITĂȚII**  **TRANZIT**  ***NU EXISTĂ DATE DISPONIBILE ÎN SISTEM***  ***INIȚIATĂ LA DATA DE\_\_\_\_\_\_\_\_\_\_\_\_***  *(data/ora)* |

*(dimensiuni: 26 x 59 mm)*

*Anexa nr.2 la*

*Normele metodologice*

*de prelucrare a declarației de tranzit*

**MODEL DE ȘTAMPILĂ SPECIALĂ**

**UTILIZATĂ DE UN EXPEDITOR AGREAT**

12

34

56

*(dimensiuni: 55 × 25 mm)*

*1. Stema sau alte semne sau litere care desemnează ţara*

*2. Numărul de referinţă al biroului vamal de plecare*

*3. Numărul declaraţiei*

*4. Data*

*5. Expeditorul agreat*

*6. Numărul autorizaţiei*

*Anexa nr.3*

*la Normele metodologice*

*de prelucrare a declaraţiei de tranzit*

**Model de scrisoare de informare a titularului regimului**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[Număr/data de înregistrare]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Numele titularului regimului]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[Adresa titularului regimului]*

**Obiect: regim de tranzit**

**Absența dovezii încheierii regimului de tranzit**

Sunteți titularul regimului pentru următoarea declarație vamală (următoarele declarații vamale) de tranzit: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[numărul de referința și data declarației (declarațiilor) de tranzit]*

depusă la postul vamal de plecare\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[denumirea postului vamal de plecare]*

În conformitate cu prevederile pct. 447 din Regulamentul de punere în aplicare a Codului vamal, nr.95/2021, aprobat prin Hotărârea Guvernului nr. 92/2023, vă informăm că nu am primit dovada încheierii regimului de tranzit pentru declarația (declarațiile) vamală(e) sus-menționată(e).

Având în vedere acest aspect, vă solicităm să ne transmiteți informațiile și documentele care conțin probe conform cărora regimul s-a încheiat. Veți menționa, totodată, după caz, orice modificări în privința postului vamal de destinație. Vă rugăm să furnizați informațiile solicitate în termen de 28 de zile de la data prezentei scrisori.

În cazul în care nu furnizați informații sau dacă informațiile furnizate nu ne permit să efectuăm cercetări la postul vamal de destinație, datoria vamală se stabilește după o lună de la expirarea termenului de 28 de zile, în conformitate cu prevederile pct. 449 din Regulamentul de punere în aplicare a Codului vamal, nr.95/2021.

Pot fi aduse ca probe următoarele:

1) un document certificat de subdiviziunea care identifică mărfurile și stabilește că mărfurile au fost prezentate la postul vamal de destinație.

2) un document vamal eliberat într-o țară străină în care mărfurile sunt plasate sub un regim vamal;

3) un document eliberat într-o țară străină, ștampilat sau certificat în alt mod de către autoritatea vamală a țării respective și care stabilește că mărfurile sunt considerate a se afla în liberă circulație în țara respectivă.

Probele aduse de dumneavoastră trebuie să respecte dispozițiile pct. 453 şi pct. 454 din Regulamentul de punere în aplicare a Codului vamal, nr.95/2021.

În conformitate cu prevederile pct. 451 din Regulamentul de punere în aplicare a Codului vamal, nr.95/2021, dacă nu se poate stabili că regimul s-a încheiat pentru declarația (declarațiile) în cauză, veți fi obligat la plata datoriei pentru mărfurile care fac obiectul declarației (declarațiilor) respective (drepturide import sau export și alte taxe).

Dacă vă aflați în imposibilitatea de a dovedi că regimul de tranzit s-a încheiat, vă rugăm să ne puneți la dispoziție orice informații disponibile, împreună cu documentele justificative aferente, cu privire, în special, la locul în care considerați că au avut loc evenimentele care au dat naștere datoriei.

Numele și prenumele\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Funcţia\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura și Ștampila biroului vamal\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anexa nr.4 la

Normele metodologice

de prelucrare a declarației de tranzit

**TC10 - AVIZ DE TRANZIT**

**TC10 AVIZ DE TRANZIT**

Identificarea mijlocului de transport \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DECLARAȚIA DE TRANZIT numărul de referință al postului vamal de tranzit

Tip T1/T2 și nr numărul de referință

al postului vamal

de plecare

REZERVAT ADMINISTRAȚIEI

DATA TRANZITULUI \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

semnătura